Coba ceritain soal Ruth Leah Bunzel dalam bahasa jawa

Ruth Leah Bunzel ya iku ahli antropologi wanita saka New York City, Amérikah Sarékat, kalairan 18 April 1898. Pandhidhikan Ruth saka ing Barnard College (BA) taun 1918. Sabanjuré dhèwèké olèh gelar Ph.D ing Columbia University taun 1929. Panlitian lapangan Ruth kang wis dilakoni ya iku ing Zuni (1924), Mèksiko lan Guatemala (1930), lan Spanyol (1930). Karya-karyané Ruth saka panlitiané iku antarané The Pueblo Potter: A Study of Creative Imagination in Primitive Art (1929), Zuni Texts (1933), ‘The role of alcoholism in two Central American cultures’, ing jurnal Psychiatry (1940), lan Chichicastenango, a Guatemalan Village (1952). Bunzel iki minangka anak bimbingané Franz Boas lan miwiti panlitian pertamané ing bebrayan Indian Pueblo. Dhèwèké dadi pelopor ing bab nggabungké kajian seni (kagunan) karo psikologi individual.